ועדת החינוך, התרבות והספורט, כנסת 18, פרוטוקול מספר 255, 2010-07-12 10:00

זבולון אורלב: בוקר טוב.

זבולון אורלב: אני מתכבד לפתוח את ישיבת ועדת החינוך, התרבות והספורט.

זבולון אורלב: על סדר היום הצעת חוק המוסד העליון ללשון העברית (תיקון מס' 4) (פטור ממסים), התש"ע-2010.

זבולון אורלב: בפעם האחרונה נפרדנו כאשר שאלת הרטרואקטיביות לא הייתה סגורה ופנינו בכתב למנכ"לית המשרד על מנת שהיא תוביל ותנסה לפתור את הבעיה.

זבולון אורלב: המנכ"לית עדכנה אותי לגבי הישיבות שהתקיימו וגם אסף עדכן אותי לגבי ישיבה מסוימת.

זבולון אורלב: אני מבין שכרגע המידע שבידי הוא שהעירייה תבעה לכתחילה חוב של שלושה פסיק משהו – נדמה לי 3.6 – מיליון שקלים ארנונה רטרואקטיבית משנת תרפפ"ו ובהסדרים העירייה מוכנה לרדת ל-900 ומשהו אלף שקלים.

זבולון אורלב: אני אומר לפרוטוקול שיש תנועות ראש חיוביות מצד אנשי האקדמיה ללשון.

אורי אורבך: משלימות עם המציאות.

טלי בן יהודה: 900 ומשהו אלף שקלים לסוף 2009.

זבולון אורלב: כן.

זבולון אורלב: החוק הזה יחול על 2010 ועל זה אין לנו מחלוקת.

זבולון אורלב: מידע שני.

זבולון אורלב: לפני ימים אחדים צלצל אלי פרופסור משה בר-אשר וביקש ממני שנסיים את החוק היום גם אם עניין הרטרואקטיביות לא מוסדר.

זבולון אורלב: אלה שני היגדים שונים.

זבולון אורלב: עדיין אנחנו נהיה מגויסים כדי לעזור לכם עם משרד התרבות ועם המנכ"לית כדי לראות איך מכסים את החוב הזה, כי אני מבין שאין לכם אוצר מן השמים של 900 ומשהו אלף שקלים.

זבולון אורלב: בזכות הטיפול והחוק שהגיש חבר הכנסת אורבך, שלושה רבעים מהחוק נמחקו.

זבולון אורלב: לכן אנחנו ניגש לחקיקת החוק ואם היום נאשר אותו, יש סיכוי טוב שבשבוע הבא, שהוא השבוע האחרון למושב, נוכל לאשר אותו במליאה בקריאה שנייה ובקריאה שלישית.

זבולון אורלב: אם היום לא נאשר אותו, הכל יידחה למושב הבא.

טלי בן יהודה: החוב שלנו אינו מסתכם ב-900 אלף שקלים אלא יש לנו עוד חוב שהוא תוצאה של הנושא הזה של הארנונה, התחייבות לאיזו חברה שהיא זו שבעצם הפחיתה את החוב.

זבולון אורלב: לא הבנתי מה שאמרת.

זבולון אורלב: הבנת?

אורי אורבך: כן.

זבולון אורלב: אני לא.

אסף גל: העירייה מנהלת את העניין ביתר ניסיון וביתר נאמנות כנראה מאתנו.

אסף גל: החוב הראשוני, ה-3 ומשהו מיליון שקלים, נבע מסיווגה של האקדמיה כמשרדים, שירותים ומסחר, שזה יותר מבנקים, יותר מבאולינג, יותר מבתי קולנוע.

אסף גל: ביחס לחוב הראשוני, שהם הוציאו בהתחלה, אכן ההפחתה נראית משמעותית.

אסף גל: לצורך הגעה להפחתה הזאת, כדי שיכירו בנו כתעריף מוסדות חינוך, כמקבל למוסדות חינוך, נאלצה האקדמיה לקחת חברה פרטית מסחרית שתשיג את ההישג הזה והחברה הזאת, כמו רבים אחרים במגזר הפרטי, לא עובדת בחינם – אני לא יודע לומר כרגע מה הסכום ואני לא אכנס לזה כי בכל זאת זה עניין מול חברה פרטית – אי אפשר לסכם את נושא הארנונה הרטרואקטיבי אם זה ב-900 אלף שקלים אלא בסכום ניכר מאוד נוסף.

אורי אורבך: אנחנו עושים את זה יותר בזול.

טלי בן יהודה: מה שאסף החסיר זה שלפני ששכרנו בלית ברירה את שירותיה של אותה החברה, אסף בכבודו ובעצמו ניסה להשיג לנו את אותו הדבר שהשיגה לנו החברה, אבל ללא הצלחה.

זבולון אורלב: אנחנו לא חברה פרטית.

זבולון אורלב: אני מציע לכם להבא לנסות להשתמש בנו לצורך הדברים האלה.

זבולון אורלב: אנחנו מקריאים את הצעת החוק.

מירב ישראלי: חוק המוסד העליון ללשון העברית (תיקון מס'), התש"ע-2010 1.

מירב ישראלי: הוספת סעיף 11ג בחוק המוסד העליון ללשון העברית, התשי"ג-1953, אחרי סעיף 11ב יבוא: "11ג.

מירב ישראלי: פטור ממסים לעניין פקודת מס הכנסה , ייחשב המוסד כמוסד ציבורי לפי סעיף 9(2) לפקודה האמורה, ולעניין חוק מס רכוש וקרן פיצויים, התשכ"א-1961, ייחשב המוסד כמוסד ציבורי לפי סעיף 39(6) לחוק האמור, וכל נכסי המוסד יהיו פטורים מכל אגרה, ארנונה או תשלום חובה אחר, המשתלמים לרשות מקומית.

מירב ישראלי: (ב) פטור לפי סעיף זה מאגרה, ארנונה או תשלום חובה אחר, המשתלמים לרשות מקומית לא יחול על נכסים המשמשים למטרות מסחריות".

מירב ישראלי: פסקה (ב) נוסחה בעקבות הערה של רשות המסים.

מירב ישראלי: זה גם הנוסח שאימצנו לגבי שזר.

מירב ישראלי: 2.

מירב ישראלי: תחילה תחילתו של חוק זה ב-1 בינואר 2010.

זבולון אורלב: זה כדי שלא יהיו ספקות.

זבולון אורלב: יש למישהו הערות?

זבולון אורלב: אין.

זבולון אורלב: אני מעלה את החוק להצבעה.

זבולון אורלב: ה צ ב ע ה אושר פה אחד

זבולון אורלב: אני רוצה להודות לחבר הכנסת אורי אורבך שלקח יוזמה ובמהלך יחסית מהיר הצלחנו להעביר את החוק גם בטרומית, גם בקריאה ראשונה וגם לקריאה שנייה ושלישית, וזאת תרומתנו הצנועה לקידום השפה העברית.

טלי בן יהודה: גם אני מודה מאוד לחבר הכנסת אורי אורבך וגם ליושב ראש הוועדה.

טלי בן יהודה: אני מאוד מאוד מודה.

אורי אורבך: זאת יעילות.

אורי אורבך: לא בכל ועדה זה הולך כך.

זבולון אורלב: תודה.

זבולון אורלב: הישיבה תמה.